#### MUNICIPIUL CRAIOVA

#### PRIMĂRIA MUNICIPIULUI CRAIOVA

####  PROIECT

####

####  HOTĂRÂREA NR. \_\_\_\_\_

**privind aprobarea regulamentului privind aplicarea taxei pentru parcarea autovehiculelor pe domeniul public al municipiului Craiova**

 Consiliul Local al Municipiului Craiova, întrunit în şedinţa ordinară din data de \_\_\_\_\_\_\_\_\_\_\_\_\_\_\_;

Având în vedere raportul de specialitate nr. \_\_\_\_/2016, întocmit de către Direcţia Impozite şi Taxe Şi Direcţia Servicii Publice, privind propunerea de aprobare a Regulamentului privind aplicarea taxei pentru parcarea autovehiculelor pe domeniul public al municipiului Craiova;

În conformitate cu prevederile art. 2 lit.e şi art.27 din Ordonanţa Guvernului nr.71/2002 privind organizarea şi funcţionarea serviciilor publice de administrare a domeniului public de interes local, Hotărârii Guvernului nr. 955/2004 pentru aprobarea reglementarilor-cadru de aplicare a Ordonantei Guvernului nr. 71/2002 privind organizarea si functionarea serviciilor publice de administrare a domeniului public si privat de interes local, Ordonanţei Guvernului nr. 43/1997 privind regimul drumurilor, republicată, cu modificările şi completările ulterioare, Legii nr.155/2010 legea Poliţiei Locale, Normativele de proiectare ale parcărilor C 79/80 şi P 132/93, Ordonanţei de Urgenţă a Guvernului nr. 2/2001 privind regimul juridic al contravenţiilor, cu modificările şi completările ulterioare prin Legea nr. 180/2002, Legea nr. 51/2006 a serviciilor comunitare de utilităţi publice, Legea contabilităţii nr. 82/1991 actualizată, Legea nr. 227/2015 privind codul fiscal, Legea nr. 207/2015 privind codul de procedura fiscală.

În temeiul art.36 alin.2 lit.c, lit.d coroborat cu alin.4 lit.c , art.45 alin.2, art. 119 şi art.61 alin.2 din Legea nr.215/2001, republicată, privind administraţia publică locală;

**HOTĂRĂŞTE:**

**Art.1.** Se aprobă Regulamentul privind aplicarea taxei pentru parcarea autovehiculelor pe domeniul public al municipiului Craiova, în forma prevăzută în anexa la prezenta hotărâre;

**Art.2.** La data adoptării prezentului regulament îşi încetează efectele Hotărârea Consiliului Local nr. 201/2011;

**Art.3.** Primarul municipiului Craiova, prin structurile funcţionale: Direcţia Administraţiei Publică şi Asistenţă Socială, Direcţia Impozite şi Taxe, Direcţia Servicii Publice şi Poliţia Locală Craiova a municipiului Craiova vor duce la îndeplinire prevederile prezentei hotărâri.

|  |  |
| --- | --- |
|  **INIŢIATOR,** |  **AVIZAT,** |
|  **PRIMAR,** |  **PT. SECRETAR,** |
|  **Lia - Olguţa VASILESCU** |  **Ovidiu MISCHIANU** |